สวัสดีครับ วันนี้ผมจะพูดถึงเรื่องแมวนะครับ แมวเป็นสัตว์ที่นิยมเลี้ยงกันมากเลยนะครับ เออ..เมื่อก่อนผมก็เคยมีแมวอยู่นะครับ ผมไม่ได้เลี้ยงนะ แต่คือมันเข้ามาหาเองที่บ้าน เราก็เลยเลี้ยงมัน แมวเป็นสัตว์ที่ น่ารัก เลี้ยงง่าย เป็นสัตว์ที่เชื่อง ขี้อ้อน สิ่งที่แตกต่างจากสุนัขก็คือ เป็นสัตว์ที่สามารถดูแลตัวเองได้ คือแมวเนี่ย เป็นสัตว์ที่สามารถออกหากินเองได้ จับหนู จับแมลง จับจิ้งจกกินเองได้ แต่ว่าถ้าเป็นสุนัขเนี่ย มันจะไม่สามารถดูแลตัวเองได้เท่าไหร่ คือเราต้องเอาอาหารให้มันตลอดเวลา มันไม่สามารถไปหาหนู หาแมลงกินเองได้ ลักษณะพิเศษของแมวก็คือ แมวเป็นสัตว์ที่มีความเป็นตัวของตัวเองสูง บางเวลามันจะชอบหยิ่งนะครับ บางเวลามันก็จะขี้อ้อน โดยเฉพาะเวลาที่หิวเนี่ย บ่อยครั้งที่แมวมักจะเอาหัวมาถู ๆ ที่ขาเรา คือหลายคนจะเข้าใจผิดว่ามันอ้อน จริง ๆ แล้วมันต้องการแสดงอาณาเขตนะครับ คือมันต้องการจะบอกว่า ไอ้สิ่งเนี้ย คือของของฉัน คนคนนี้ เป็นของฉัน ที่ตรงนี้เป็นของฉัน มันก็จะเอาหัวมาถู ๆ ๆ แถว ๆ นั้นแหละนะครับ แมวในโลกนี้ก็มีหลายสายพันธุ์นะครับ มีทั้งแมวไทย แมวฝรั่ง ถ้าเป็นแมวไทยเนี่ย มันจะตัวผอม ๆ ตัวไม่อ้วน หุ่นดี มีความคล่องแคล่วว่องไว มีความฉลาดปราดเปรียวกว่าแมวสายพันธุ์อื่น ๆ นะครับ แมวที่เลี้ยงที่บ้านจะเป็นแมวที่เชื่องนะครับ แต่ต้องดูนะครับ ถ้าเกิดมันเจอคนแปลกหน้า มันก็จะระวังตัวเองเหมือนกัน ส่วนแมวท้องถิ่นหรือว่าแมวจรจัดเนี่ย เราอย่าไปใกล้มันนะครับ มันจะดุกว่าแมวที่บ้าน มันอาจจะกัดเราได้นะครับ ถ้าเกิดเราเอามือไปลูบ ๆ มัน เพราะว่ามันไม่ค่อยคุ้นเคยกับเรา มันจะมีการ เอ่อ..ระมัดระวังตัวเองมากกว่าแมวที่บ้านนะครับ มีหลายครั้งเลยที่มีคนเอามือไปลูบหัวมัน แล้วมันก็เอาเล็บข่วน หรือไม่ก็กัดจนเลือดออกเลย ส่วนแมวเมืองนอกหรือว่าแมวต่างประเทศ หรือว่าแมวฝรั่งเนี่ย จะเป็นแมวที่ตัวอ้วน รูปร่างใหญ่ หน้าตาน่ารักกว่าแมวไทย แต่ว่ามันก็เลี้ยงยากนะครับ เพราะว่ามันขนเยอะ มันต้องดูแลเรื่องความสะอาด เรื่องอาหารเป็นพิเศษ ทานอาหารจะต้องทานอาหารเฉพาะ กินอาหารไปเรื่อยไม่ได้ ที่นิยมเลี้ยงก็มีพันธุ์ เปอร์เซีย ละก็พันธุ์ หิมาลายัน ซึ่งตัวโตละก็ขนฟู น่ารักมาก ๆ เลยนะครับ แต่ว่าแมวเมืองนอกเนี่ย เป็นแมวที่ขี้เกียจ วัน ๆ ไม่ทำอะไรครับ นอนอย่างเดียวแล้วก็กิน คนเลี้ยงส่วนใหญ่มักจะเอาอาหารเม็ดให้แมวกินนะครับ เพราะว่ามันหาซื้อง่าย แต่ว่าถ้าเป็นบ้านผมเนี่ย จะเอาปลาให้มันกิน ผมก็ไม่รู้นะว่าทำไมต้องเอาปลาให้แมวกิน แต่ว่าเขาก็ทำกันมา นึกออกไหมครับ? คือปกติแมวเนี่ย มันจะกลัวน้ำ นึกออกไหม? แล้วมันจะหาปลาที่ไหนกินเอง? แต่ว่าคนส่วนใหญ่ ผมก็ไม่รู้นะว่าเขาคิดยังไงถึงเอาปลาให้แมวกิน แล้วก็สืบทอดกันมา คือเอาข้าวคลุกปลาทูให้แมวกิน ข้อแตกต่างระหว่างอาหารสดกับอาหารเม็ดก็คือ อาหารสดเนี่ย ถ้าแมวกินแล้ว แมวมันไม่อยากกลับไปกินอาหารเม็ดเลย เพราะว่ามันได้รับรสชาติที่แท้จริงของอาหาร แต่ถ้าเกิดว่าเราเอาอาหารเม็ดให้มัน เราก็ต้องพยายามให้มันตลอดอย่างงั้น ถ้าเกิดมันได้ลิ้มรสอาหาร ที่อร่อยกว่านั่น มันก็จะไม่กินอาหารเม็ดเท่าไหร่ละ ดังนั้นผมว่าอาหารเม็ดมันไม่ค่อยจะถูกปากแมวเท่าไหร่ ปัญหาของผู้เลี้ยงช่วงแรก ๆ เวลาเลี้ยงแมวเนี่ย คือปัญหาเรื่องอุจจาระของมัน คือแมวเนี่ยมันจะอึเหม็น ละมันก็จะอึไม่เป็นที่ บางทีก็ไปอึบนหลังคาบ้าง อึแถว ๆ มุมห้องครัวบ้าง แล้วมันส่งกลิ่นเหม็นมาก ๆ ดังนั้นเราจะต้องฝึกมัน หากองทราย หาเอ่อ..ดินหรือว่าทรายเนี่ย เอาไว้แถว ๆ นั้น คือแมวมันเวลามันอึเนี่ย มันชอบอึแล้วก็กลบ ถ้าเกิดเรามีทรายมีดินให้มันเนี่ย มันก็จะไปอึตรงนั้น แต่ว่าเราอย่าแอบดูมันนะครับ ถ้าเกิดเราแอบดูมันเนี่ย มันจะจำได้ว่ามีคนมาเห็นมันตรงนี้ มันก็จะเปลี่ยนที่ไปที่อื่น คือนิสัยของแมวเนี่ย มันค่อนข้างจะเก็บตัว ไม่อยากให้ใครมายุ่งเรื่องส่วนตัวของมันนะครับ คนที่เลี้ยงแมวตัวผู้ส่วนใหญ่ นิยมเอาแมวไปทำหมันกันนะครับ เพราะว่าแมวตัวผู้เนี่ย ถ้าเกิดมันโตขึ้นระดับหนึ่งแล้ว มันก็จะไปหาตัวเมีย แล้วทีนี้เนี้ย ถ้าเราไม่ทำหมันให้มันเนี่ย มันก็จะไปหาตัวเมีย แล้วก็หายจากบ้านเราไปเลย มันจะไม่กลับมาที่บ้านเราเลยนะครับ มันจะไปตระเวน ไล่เดินไปทั่วเลย จากนั้นเราก็ต้องสูญเสียแมวไป เพราะว่ามันไม่กลับมาแล้ว ดังนั้นคนเลี้ยงก็จะเอามันไปทำหมัน ก่อนที่มันจะไปหาตัวเมีย ถ้าเกิดเราทำหมันปุ๊บ มันก็จะอยู่ที่บ้านเราอยู่อย่างงั้นแหละ มันก็จะไม่ไปหาตัวเมียที่ไหนละ มันก็จะนอนอ้วนอยู่ที่บ้าน ข้อเสียของแมวตัวผู้ก็คือ มันชอบฉี่ไปเรื่อย เพราะว่าการฉี่ของมันเนี่ย คือการสร้างอาณาเขต นึกออกไหมครับ? แล้วมันก็จะฉี่ไปเรื่อย ๆ ฉี่ไปเรื่อย ๆ ทั่วบ้านเราเลย คราวนี้มันก็จะกลิ่นเหม็นทั้งบ้าน ฉี่ของมันคือสัญลักษณ์แสดงอาณาเขต เพื่อป้องกันไม่ให้แมวตัวอื่น เข้ามารุกล้ำในบริเวณนี้ ถ้าเกิดว่าแมวตัวอื่น เข้ามาในบริเวณนี้ปุ๊บ แมวของเรา มันก็จะไปไล่กัดแมวตัวอื่น ทันที